කුරුණෑගල වෑඋඩවිල්ල හත්පත්තුවේ මාදුරු කෝරළයේ රිදීගම නම් වූ සුන්දර ගම්මානයේ නිස්කලංක පරිසරයක පිහිටි ඓතිහාසික රිදී විහාරයේ ඉතිහාස කතාව අනුරාධපුර යුගයේ දුටුගැමුණු මහරජුගේ පාලන කාලය දක්වා දිවයන්නකි. දුටුගැමුණු මහරජතුමාගේ පාලන සමයේදී අනුරාධපුර සිට මලය රට තෙක් දිවයන මාර්ගයක් රිදී විහාරය පිහිටි කැලෑබද භූමිය අසලින් වැටී තිබුණි. දිනක් මෙම මාර්ගයේ ගමන් කළ ගැල් වෙළෙඳුන් කණ්ඩායමක් සිය නැතිවූ ගොනුන් සොයමින් සිටින අතරතුර ඉන්ද්‍රගුප්ත මහරහතන් වහන්සේ පෙන්වූ මගක ගමන්ගන්නා විට ලෙනක තුළ වූ රිදී ඉල්ලමක් දැක, ඒ පිළිබඳ වහාම දුටුගැමුණු රජුව දැනුවත් කළ අතර, රජු මේ අසා මහත් සතුටට පත්ව වස්තු හිඟය නිසා මග නැවතී තිබූ රුවන්වැලිසෑයේ ඉදිරිකටයුතු සඳහා ලෙනෙහි වූ රිදී කැණීම් සිදුකොට රැගෙන ගොස් තිබේ. දුටුගැමුණු රජු ඊට කෘතගුණ දැක්වීම පිණිස එම ස්ථානයේ රිදී විහාරය කරවූ බව කියවේ. පුරාණ ජනප්‍රවාද අනුව රිදී විහාරයේ නිර්මාණ කටයුතු සඳහා විශ්වකර්ම දිව්‍ය පුත්‍රයාද පැමිණි බව කියැවේ.
ඓතිහාසික රිදී විහාරය තිබෙන්නේ කුමන ගමේද?
රිදීගම